02013D0328 — SL — 01.01.2017 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENI SKLEP KOMISIJE z dne 25. junija 2013 o oblikovanju posebnega programa nadzora in inšpekcijskih pregledov za ribolov nekaterih pridnenih in pelagičnih vrst v vodah Unije Severnega morja in vodah Unije razdelka ICES IIa (2013/328/EU) (UL L 175 27.6.2013, str. 61)

spremenjena z:









▼B

▼M1

IZVEDBENI SKLEP KOMISIJE

z dne 25. junija 2013

o oblikovanju posebnega programa nadzora in inšpekcijskih pregledov za ribolov nekaterih pridnenih in pelagičnih vrst v vodah Unije Severnega morja in vodah Unije razdelka ICES IIa

▼B

(2013/328/EU)







POGLAVJE I

SPLOŠNE DOLOČBE

▼M1

Člen 1

Predmet urejanja

Ta sklep oblikuje poseben program nadzora in inšpekcijskih pregledov, ki se uporablja za ribolov trske, morskega lista in morske plošče v vodah Unije območij ICES IIIa in IV ter nekatere vrste ribolova skuše, atlantskega sleda, šura, sinjega mola, srebrenke in papaline; peščenke in norveškega moliča; trske, vahnje, mola, saja, škampa, morskega lista, morske plošče, osliča in severne kozice v vodah Unije območij ICES IIIa in IV ter vodah Unije razdelka ICES IIa (v nadaljnjem besedilu: zadevna območja).

▼B

Člen 2

Področje uporabe

1. Poseben program nadzora in inšpekcijskih pregledov zajema zlasti naslednje dejavnosti:

(a) ribolovne dejavnosti v smislu člena 4(1) Uredbe (ES) št. 1224/2009 na zadevnih območjih in

(b) z ribolovom povezane dejavnosti, vključno s tehtanjem, predelavo, trženjem, prevozom in skladiščenjem ribiških proizvodov.

▼M1

1a. Poseben program nadzora in inšpekcijskih pregledov se uporablja za:

(a) ribolov, opredeljen v Prilogi k Delegirani uredbi Komisije (EU) št. 1395/2014 ( 1 );

(b) ribolov, opredeljen v Prilogi k Delegirani uredbi Komisije (EU) 2015/2440 ( 2 );

(c) staleže, ki so zajeti v uredbah (ES) št. 1342/2008 in (ES) št. 676/2007.

▼B

2. Poseben program nadzora in inšpekcijskih pregledov se uporablja do 31. decembra 2018.

3. Poseben program nadzora in inšpekcijskih pregledov izvajajo Belgija, Danska, Nemčija, Francija, Irska, Nizozemska, Švedska in Združeno kraljestvo (v nadaljnjem besedilu: zadevne države članice).







POGLAVJE II

CILJI, PREDNOSTNE NALOGE, POSTOPKI IN REFERENČNA MERILA

Člen 3

Cilji

▼M1

1. S posebnim programom nadzora in inšpekcijskih pregledov se zagotovi enotno in učinkovito izvajanje ukrepov za ohranjanje in nadzor, ki se uporabljajo za ribolov in staleže iz člena 2(1a).

▼B

2. Cilj dejavnosti nadzora in inšpekcijskih pregledov, izvedenih v okviru posebnega programa nadzora in inšpekcijskih pregledov, je zlasti zagotavljanje skladnosti z naslednjimi določbami:

(a) upravljanje ribolovnih možnosti in vsi s tem povezani posebni pogoji, vključno s spremljanjem izkoriščenosti kvot in ureditvijo ribolovnega napora na zadevnih območjih;

(b) obveznosti poročanja, ki se uporabljajo za ribolovne dejavnosti, zlasti zanesljivost zabeleženih in sporočenih informacij;

▼M1

(c) obveznost iztovarjanja celotnega ulova vrst, za katere velja obveznost iztovarjanja v skladu z Uredbo (EU) št. 1380/2013 Evropskega parlamenta in Sveta ( 3 ), ter ukrepi za zmanjšanje zavržkov iz naslova IIIa Uredbe Sveta (ES) št. 850/98 ( 4 ).

▼B

Člen 4

Prednostne naloge

1. Zadevne države članice izvajajo dejavnosti nadzora in inšpekcijskih pregledov za ribolovne dejavnosti ribiških plovil in z ribolovom povezane dejavnosti drugih gospodarskih subjektov na podlagi strategije obvladovanja tveganja v skladu s členom 4(18) Uredbe (ES) št. 1224/2009 in členom 98 Izvedbene uredbe (EU) št. 404/2011.

▼M1

2. Za vsako ribiško plovilo, skupino ribiških plovil, kategorijo ribolovnega orodja, gospodarski subjekt in/ali z ribolovom povezano dejavnost za vsak ribolov in staleže iz člena 2(1a) se nadzor in inšpekcijski pregledi opravijo glede na prednostno raven, določeno v skladu z odstavkom 3.

▼B

3. Vsaka zadevna država članica dodeli stopnjo prednosti na podlagi rezultatov ocene tveganja, izvedene v skladu s postopki iz člena 5.

▼M1

Člen 5

Postopki za oceno tveganja

1. Zadevne države članice ocenijo tveganje glede na staleže in območja iz člena 1 po metodologiji, določeni v sodelovanju z Evropsko agencijo za nadzor ribištva (EFCA).

2. Z metodologijo za oceno tveganja iz odstavka 1 se zagotovi, da zadevna država članica:

(a) na podlagi preteklih izkušenj ter z uporabo vseh razpoložljivih in ustreznih informacij obravnava verjetnost neskladnosti in morebitnih posledic v primeru take neskladnosti;

(b) določi stopnjo tveganja – glede na ribolov in staleže, zadevno območje, čas v letu – na podlagi pojavnosti (pogosto, občasno, redko, ne) in morebitnih posledic (resne, pomembne, sprejemljive ali zanemarljive). Ocenjena stopnja tveganja se izrazi kot „zelo nizka“, „nizka“, „srednje visoka“, „visoka“ ali „zelo visoka“.

3. Zadevne države članice sestavijo in redno posodabljajo seznam plovil, pri čemer opredelijo vsaj plovila z visoko in zelo visoko stopnjo tveganja. Posodobljeni seznam plovil, razvrščenih na podlagi tveganja, se uporabi v okviru kampanj načrta skupne uporabe.

4. V primerih, ko na območjih iz člena 1 dejavnosti opravlja ribiško plovilo, ki pluje pod zastavo države članice, ki ni zadevna država članica, ali ribiško plovilo tretje države, se zanj določi stopnja tveganja v skladu z odstavkom 2. Če informacije niso na voljo, se ribiško plovilo obravnava kot ribiško plovilo z zelo visoko stopnjo tveganja, razen če organi države zastave na podlagi člena 9 predložijo rezultate lastnih ocen tveganja, izvedenih v skladu s členom 4(2) in odstavkom 3, ki kažejo na drugačno stopnjo tveganja.

▼B

Člen 6

Strategija obvladovanja tveganja

1. Vsaka zadevna država članica na podlagi svoje ocene tveganja določi strategijo obvladovanja tveganja, osredotočeno na zagotavljanje skladnosti. Takšna strategija vključuje opredelitev, opis in dodelitev ustreznih stroškovno učinkovitih instrumentov za nadzor in sredstev za opravljanje inšpekcijskih pregledov v povezavi z naravo in ocenjeno stopnjo posameznega tveganja ter izpolnjevanje ciljnih referenčnih meril.

2. Strategija obvladovanja tveganja iz odstavka 1 se usklajuje na regionalni ravni v okviru načrta skupne uporabe, kot je opredeljeno v členu 2(c) Uredbe (ES) št. 768/2005.

Člen 7

Povezanost s postopki načrta skupne uporabe

▼M1

1. V okviru načrta skupne uporabe vsaka zadevna država članica po potrebi EFCA sporoči rezultate ocene tveganja, ki je bila izvedena v skladu s členom 5(2), in zlasti seznam ocenjenih stopenj tveganja z ustreznimi cilji za inšpekcijski pregled.

▼B

2. Po potrebi se seznami stopenj tveganja in ciljev iz odstavka 1 posodobijo na podlagi informacij, zbranih med skupnimi dejavnostmi inšpekcijskih pregledov in nadzora. Po vsaki posodobitvi je treba o tem takoj obvestiti EFCA.

3. EFCA uporabi informacije, ki jih predložijo zadevne države članice, za usklajevanje strategije obvladovanja tveganja na regionalni ravni v skladu s členom 6(2).

Člen 8

Ciljna referenčna merila

▼M1

1. Brez poseganja v ciljna referenčna merila, opredeljena v Prilogi I k Uredbi (ES) št. 1224/2009 in členu 9(1) Uredbe Sveta (ES) št. 1005/2008 ( 5 ), za staleže iz člena 2(1a)(c) se ciljna referenčna merila, opredeljena v Prilogi II, uporabljajo za „visoko“ in „zelo visoko“ stopnjo tveganja ribiških plovil in/ali drugih gospodarskih subjektov.

2. Ciljna referenčna merila za „visoko“ in „zelo visoko“ stopnjo tveganja ribiških plovil in/ali drugih gospodarskih subjektov za ribolov iz člena 2(1a)(a) in (b) so določena v Prilogi II.

▼B

3. Države članice lahko z odstopanjem od odstavkov 1 in 2 uporabijo tudi druga ciljna referenčna merila, izražena v obliki večje skladnosti, če:

(a) je na podlagi podrobne analize ribolovnih dejavnosti ali z ribolovom povezanih dejavnosti ali vprašanj v zvezi z izvrševanjem upravičena potreba po določitvi ciljnih referenčnih meril v obliki večje skladnosti;

(b) so referenčna merila, izražena v obliki večje skladnosti, priglašena Komisiji, pri čemer jim ta v 90 dneh ne nasprotuje, hkrati pa niso diskriminatorna in ne vplivajo na cilje, prednostne naloge in postopke, ki temeljijo na tveganju, kot so opredeljeni v posebnem programu nadzora in inšpekcijskih pregledov.

4. Vsa ciljna referenčna merila se vsako leto ocenijo na podlagi ocenjevalnih poročil iz člena 13(1) in se po potrebi ustrezno pregledajo v okviru ocenjevanja iz člena 13(4).

5. Kjer je primerno, se ciljna referenčna merila iz tega člena uveljavljajo v okviru načrta skupne uporabe.







POGLAVJE III

IZVAJANJE

Člen 9

Sodelovanje med državami članicami in s tretjimi državami

1. Zadevne države članice sodelujejo pri izvajanju posebnega programa nadzora in inšpekcijskih pregledov.

2. Z zadevnimi državami članicami po potrebi sodelujejo vse ostale države članice.

3. Države članice lahko pri izvajanju posebnega programa nadzora in inšpekcijskih pregledov sodelujejo s pristojnimi organi tretjih držav.

Člen 10

Skupne dejavnosti nadzora in inšpekcijskih pregledov

1. Da bi se povečali učinkovitost in uspešnost nacionalnih sistemov za nadzor ribolova, zadevne države članice izvajajo skupne dejavnosti inšpekcijskih pregledov in nadzora v vodah pod njihovo jurisdikcijo in po potrebi na njihovem ozemlju. Kjer je primerno, se takšne dejavnosti izvajajo v okviru načrtov skupne uporabe iz člena 9(1) Uredbe (ES) št. 768/2005.

2. Zadevne države članice za namene izvajanja skupnih dejavnosti inšpekcijskih pregledov in nadzora:

(a) zagotovijo, da so k udeležbi v skupnih dejavnostih inšpekcijskih pregledov in nadzora povabljeni uradniki iz drugih zadevnih držav članic;

(b) določijo skupne operativne postopke, ki se nanašajo na njihova plovila za nadzor;

(c) po potrebi določijo kontaktne točke iz člena 80(5) Uredbe (ES) št. 1224/2009.

3. Uradniki in inšpektorji Unije lahko sodelujejo pri skupnih dejavnostih inšpekcijskih pregledov in nadzora.

Člen 11

Izmenjava podatkov

1. Za namene izvajanja posebnega programa nadzora in inšpekcijskih pregledov vsaka zadevna država članica zagotovi neposredno elektronsko izmenjavo podatkov iz člena 111 Uredbe (ES) št. 1224/2009 in Priloge XII k Izvedbeni uredbi (EU) št. 404/2011 z drugimi zadevnimi državami članicami in EFCA.

2. Podatki iz odstavka 1 se nanašajo na ribolovne dejavnosti in z ribolovom povezane dejavnosti, ki se izvajajo na območjih, zajetih v posebnem programu nadzora in inšpekcijskih pregledov.

Člen 12

Informacije

1. Dokler se določbe iz poglavja III naslova XII Uredbe (ES) št. 1224/2009 ne izvedejo v celoti in v skladu z obliko, določeno v Prilogi III k temu sklepu, vsaka zadevna država članica Komisiji in EFCA do 31. januarja po koncu vsakega koledarskega leta v elektronski obliki sporoči naslednje informacije o prejšnjem letu:

(a) opredelitev, datum in vrsto posamezne dejavnosti nadzora in/ali inšpekcijskega pregleda, izvedenega v prejšnjem letu;

(b) opredelitev vsakega ribiškega plovila (številka iz registra ladjevja Unije), prevoznega sredstva in/ali gospodarskega subjekta (ime družbe), v zvezi s katerim se izvaja nadzor in/ali inšpekcijski pregled;

(c) kjer je ustrezno, vrsto pregledanega ribolovnega orodja ter

(d) v primeru ugotovljene hude kršitve ali več takih kršitev:

(i) vrste hudih kršitev;

(ii) stanje glede nadaljnjega spremljanja hudih kršitev (npr. zadeva v preiskavi, v postopku reševanja, v postopku pritožbe) ter

(iii) sankcije, uvedene kot ukrepanje zoper hude kršitve: višina glob, vrednost zaseženih rib in/ali orodja, število dodeljenih točk v skladu s členom 126(1) Izvedbene uredbe (EU) št. 404/2011 in/ali druga vrsta sankcij.

2. Informacije iz odstavka 1 se sporočijo za vsak nadzor in/ali inšpekcijski pregled ter se nato navedejo in posodobijo v vsakem poročilu, dokler se ukrep ne zaključi v skladu z zakonodajo zadevne države članice. Kadar se po ugotovitvi hude kršitve ne sprejme noben ukrep, je treba vključiti pojasnilo.

Člen 13

Ocenjevanje

1. Vsaka zadevna država članica do 31. marca v letu, ki sledi ustreznemu koledarskemu letu, Komisiji in EFCA predloži poročilo o oceni glede učinkovitosti dejavnosti nadzora in inšpekcijskih pregledov, izvedenih v okviru posebnega programa nadzora in inšpekcijskih pregledov.

2. Poročilo o oceni iz odstavka 1 vključuje vsaj informacije iz Priloge IV. Zadevne države članice lahko v svoje poročilo o oceni vključijo tudi druge ukrepe, kot so usposabljanje ali informativni sestanki, ki naj bi vplivali na skladnost ribiških plovil in drugih gospodarskih subjektov s predpisi.

3. EFCA pri svoji letni oceni učinkovitosti načrtov skupne uporabe iz člena 14 Uredbe (ES) št. 768/2005 upošteva poročila o oceni iz odstavka 1.

4. Komisija enkrat letno skliče sejo Odbora za ribištvo in ribogojstvo, da se ocenijo ustreznost, primernost in učinkovitost posebnega programa za nadzor in inšpekcijske preglede ter njegov splošen vpliv na skladnost ribiških plovil in drugih gospodarskih subjektov s predpisi na podlagi poročil o oceni iz odstavka 1. Ciljna referenčna merila iz Priloge II se ustrezno revidirajo.

Člen 14

Začetek veljavnosti

Ta sklep začne veljati tretji dan po objavi v Uradnem listu Evropske unije.

▼M1 —————

▼M1









PRILOGA II

CILJNA REFERENČNA MERILA ZA PRIDNENE VRSTE

1. Število inšpekcijskih pregledov na morju (vključno z zračnim nadzorom, kjer je primerno)

Za inšpekcijske preglede na morju ribiških plovil, ki izvajajo ribolov in izkoriščajo staleže iz člena 2(1a)(b) in (c), je treba na letni ravni izpolniti naslednja ciljna referenčna merila ( 6 ), če so inšpekcijski pregledi na morju pomembni za stopnjo v ribolovni verigi in so del strategije obvladovanja tveganja:







Referenčna merila na leto (1) Stopnja ocenjenega tveganja za ribiška plovila v skladu s členom 5(2) Visoka Zelo visoka Ribolov Inšpekcijski pregled na morju za vsaj 2,5 % ribolovnih potovanj z ribiškimi plovili z visoko stopnjo tveganja za ribolov navedenih vrst Inšpekcijski pregled na morju za vsaj 5 % ribolovnih potovanj z ribiškimi plovili z zelo visoko stopnjo tveganja za ribolov navedenih vrst (1) Izraženo v % ribolovnih potovanj na območju z ribiškimi plovili z visokim/zelo visokim tveganjem na leto.

2. Število inšpekcijskih pregledov na kopnem (vključno z nadzorom in inšpekcijskimi pregledi dokumentov v pristaniščih ali ob prvi prodaji)

Za inšpekcijske preglede na kopnem ribiških plovil in drugih gospodarskih subjektov (vključno z nadzorom in inšpekcijskimi pregledi dokumentov v pristaniščih ali ob prvi prodaji), ki izvajajo ribolov in izkoriščajo staleže iz člena 2(1a)(b) in (c), je treba na letni ravni izpolniti naslednja ciljna referenčna merila ( 7 ), če so inšpekcijski pregledi na kopnem pomembni za stopnjo v ribolovni/tržni verigi in so del strategije obvladovanja tveganja.







Referenčna merila na leto (1) Stopnja tveganja za ribiška plovila in/ali druge gospodarske subjekte (prvi kupec) Visoka Zelo visoka Ribolov Inšpekcijski pregled v pristanišču za vsaj 10 % skupne količine, ki jo iztovorijo ribiška plovila z visoko stopnjo tveganja Inšpekcijski pregled v pristanišču za vsaj 15 % skupne količine, ki jo iztovorijo ribiška plovila z zelo visoko stopnjo tveganja (1) Izraženo v % količine, ki jo iztovorijo ribiška plovila z visokim/zelo visokim tveganjem na leto.

Inšpekcijski pregledi po iztovarjanju ali pretovarjanju se uporabljajo predvsem kot dopolnilni mehanizem navzkrižnega preverjanja zanesljivosti zabeleženih in sporočenih informacij o ulovu in iztovarjanju.

CILJNA REFERENČNA MERILA ZA PELAGIČNE VRSTE

1. Število inšpekcijskih pregledov na morju (vključno z zračnim nadzorom, kjer je primerno)

Za inšpekcijske preglede na morju ribiških plovil, ki izvajajo ribolov sleda, skuše, šura, sinjega mola, norveškega moliča, papaline, peščenke in vrst iz člena 2(1a)(a), je treba na letni ravni izpolniti naslednja ciljna referenčna merila ( 8 ), če so inšpekcijski pregledi na morju pomembni za stopnjo v ribolovni verigi in so del strategije obvladovanja tveganja:







Referenčna merila na leto (1) Stopnja ocenjenega tveganja za ribiška plovila v skladu s členom 5(2) Visoka Zelo visoka Sled, skuša in šur Inšpekcijski pregled na morju za vsaj 5 % ribolovnih potovanj z ribiškimi plovili z visoko stopnjo tveganja za ribolov navedenih vrst Inšpekcijski pregled na morju za vsaj 7,5 % ribolovnih potovanj z ribiškimi plovili z zelo visoko stopnjo tveganja za ribolov navedenih vrst Norveški molič, papalina in peščenka inšpekcijski pregled na morju za vsaj 2,5 % ribolovnih potovanj z ribiškimi plovili z visoko stopnjo tveganja za ribolov navedenih vrst Inšpekcijski pregled na morju za vsaj 5 % ribolovnih potovanj z ribiškimi plovili z zelo visoko stopnjo tveganja za ribolov navedenih vrst Sinji mol inšpekcijski pregled na morju za vsaj 5 % ribolovnih potovanj z ribiškimi plovili z visoko stopnjo tveganja za ribolov navedenih vrst Inšpekcijski pregled na morju za vsaj 7,5 % ribolovnih potovanj z ribiškimi plovili z zelo visoko stopnjo tveganja za ribolov navedenih vrst (1) Izraženo v % količine, ki jo iztovorijo ribiška plovila z visokim/zelo visokim tveganjem na leto.

2. Število inšpekcijskih pregledov na kopnem (vključno z nadzorom in inšpekcijskimi pregledi dokumentov v pristaniščih ali ob prvi prodaji)

Za inšpekcijske preglede na kopnem ribiških plovil in drugih gospodarskih subjektov (vključno z nadzorom in inšpekcijskimi pregledi dokumentov v pristaniščih ali ob prvi prodaji), ki izvajajo ribolov sleda, skuše, šura, sinjega mola, norveškega moliča, papaline, peščenke in vrst iz člena 2(1a)(a), je treba na letni ravni izpolniti naslednja ciljna referenčna merila ( 9 ), če so inšpekcijski pregledi na kopnem pomembni za stopnjo v ribolovni/tržni verigi in so del strategije obvladovanja tveganja.







Referenčna merila na leto (1) Stopnja tveganja za ribiška plovila in/ali druge gospodarske subjekte (prvi kupec) Visoka Zelo visoka Sled, skuša in šur Inšpekcijski pregled v pristanišču za vsaj 5 % skupne količine, ki jo iztovorijo ribiška plovila z visoko stopnjo tveganja Inšpekcijski pregled v pristanišču za vsaj 7,5 % skupne količine, ki jo iztovorijo ribiška plovila z zelo visoko stopnjo tveganja Norveški molič, papalina in peščenka Inšpekcijski pregled v pristanišču za vsaj 2,5 % skupne količine, ki jo iztovorijo ribiška plovila z visoko stopnjo tveganja Inšpekcijski pregled v pristanišču za vsaj 5 % skupne količine, ki jo iztovorijo ribiška plovila z zelo visoko stopnjo tveganja Sinji mol Inšpekcijski pregled v pristanišču za vsaj 5 % skupne količine, ki jo iztovorijo ribiška plovila z visoko stopnjo tveganja Inšpekcijski pregled v pristanišču za vsaj 7,5 % skupne količine, ki jo iztovorijo ribiška plovila z zelo visoko stopnjo tveganja (1) Izraženo v % količine, ki jo iztovorijo ribiška plovila z visokim/zelo visokim tveganjem na leto.

Inšpekcijski pregledi po iztovarjanju ali pretovarjanju se uporabljajo predvsem kot dopolnilni mehanizem navzkrižnega preverjanja zanesljivosti evidentiranih in sporočenih informacij o ulovu in iztovarjanju.

▼B









PRILOGA III

PERIODIČNE INFORMACIJE O IZVAJANJU POSEBNEGA PROGRAMA NADZORA IN INŠPEKCIJSKIH PREGLEDOV

Oblika sporočanja informacij, ki jih je treba predložiti v skladu s členom 12 za vsak inšpekcijski pregled, ki se vključi v poročilo:







Ime elementa Oznaka Opis in vsebina Opredelitev inšpekcijskega pregleda II Koda države ISO alfa-2 + 9 števk, npr. DK201200000. Datum inšpekcijskega pregleda DA LLLL-MM-DD. Vrsta inšpekcijskega pregleda ali nadzora IT Morje, obala, prevoz, dokument (treba je označiti). Opredelitev vsakega ribiškega plovila, prevoznega sredstva ali gospodarskega subjekta ID Številka iz registra ladjevja Unije za ribiško plovilo, opredelitev prevoznega sredstva in/ali ime gospodarskega subjekta. Vrsta ribolovnega orodja GE Oznaka orodja v skladu z Mednarodno standardno statistično klasifikacijo ribolovnega orodja FAO. Huda kršitev SI D = da, N = ne. Vrsta ugotovljenih hudih kršitev TS Navedite vrsto ugotovljene hude kršitve glede na število (levi stolpec) v Prilogi XXX Izvedbene uredbe (EU) št. 404/2011; poleg tega se hude kršitve iz člena 90(1)(a), (b) in (c) uredbe o nadzoru označijo s številkami 13, 14 oziroma 15. Stanje nadaljnjega spremljanja FU Navedite stanje: V TEKU, PRITOŽBA ali ZAKLJUČENO. Globa SF Globa v EUR, npr. 500. Zaplemba SC ULOV/ORODJE za fizično zaplembo; zaplenjeni znesek, če je vrednost ulova/orodja v EUR, npr. 10 000 . Drugo SO V primeru odvzema licence (LI) ali dovoljenja (AU) navedite LI ali AU + število dni, npr. AU30. Točke SP Število dodeljenih točk, npr. 12. Opombe RM Kadar se po ugotovitvi hude kršitve ne sprejme noben ukrep, je treba to pojasniti v obliki prostega besedila.

▼M1









PRILOGA IV

VSEBINA POROČILA O OCENI

I. Podatki o dejavnostih nadzora, inšpekcijskih pregledov in izvrševanja, ki jih izvajajo [zadevna država članica] na morju in na kopnem







Preglednica 1 Analiza dejavnosti inšpekcijskih pregledov na morju Obhodni dnevi Št. inšpekcijskih pregledov (skupaj/zelo visoka/visoka stopnja tveganja) Št. potrjenih odkritih hudih kršitev (skupaj/zelo visoka/visoka stopnja tveganja) Povprečni delež hudih kršitev (potrjene kršitve/inšpekcijski pregledi) Delež hudih kršitev na plovilih z nizko in srednje visoko stopnjo tveganja (kršitve/inšpekcijski pregledi) Delež hudih kršitev na plovilih z visoko in zelo visoko stopnjo tveganja (kršitve/inšpekcijski pregledi) Izvedeni Odobreni 30 (*) 30 100/70/30 4/3/1 4: 100 = 4 % 3: 70 = 4,3 % 1/30 = 3,3 %







Preglednica 2 Analiza dejavnosti inšpekcijskih pregledov na kopnem Osebe/dnevi inšpekcijskih pregledov na kopnem Št. inšpekcijskih pregledov (skupaj/zelo visoka/visoka stopnja tveganja) Št. potrjenih odkritih hudih kršitev (skupaj/zelo visoka/visoka stopnja tveganja) Povprečni delež hudih kršitev (potrjene kršitve/inšpekcijski pregledi) Delež hudih kršitev na plovilih z nizko in srednje visoko stopnjo tveganja (kršitve/inšpekcijski pregledi) Delež hudih kršitev na plovilih z visoko in zelo visoko stopnjo tveganja (kršitve/inšpekcijski pregledi) Izvedeni Odobreni 200 (1) 200 400/350/50 40/30/10 40: 400 = 10 % 30: 350 = 8,6 % 10: 50 = 20 % (1) V drugi vrstici preglednic 1 in 2 sta navedena primera, katerih namen je lažje izpolnjevanje preglednice.

II. Analiza ciljnih referenčnih meril, izraženih v obliki stopnje večje skladnosti s predpisi

Če država članica uporablja alternativna ciljna referenčna merila iz člena 8(3) tega sklepa, se sporočijo naslednje informacije.







Preglednica 3 Doseganje večje skladnosti s predpisi Opis grožnje, ki jo pomeni dejavnost/tveganja/segmenta plovil Zelo visoka/visoka/srednje visoka/nizka/zelo nizka stopnja tveganja — stopnja grožnje/tveganja na začetku leta, izražena kot stopnja skladnosti — ciljno izboljšanje stopnje skladnosti — stopnja grožnje/tveganja na koncu leta, izražena kot stopnja skladnosti — št. inšpekcijskih pregledov — št. odkritih hudih kršitev — naknadna analiza, obrazložitev, zakaj ciljna stopnja skladnosti ni bila dosežena

III. Analiza drugih dejavnosti nadzora in inšpekcijskih pregledov: pretovarjanje, zračni nadzor, uvoz/izvoz ter drugi ukrepi, kot so usposabljanje ali informativni sestanki, ki naj bi vplivali na skladnost ribiških plovil in drugih gospodarskih subjektov s predpisi

IV. Predlogi za izboljšanje učinkovitosti dejavnosti nadzora, inšpekcijskih pregledov in izvrševanja (za vsako zadevno državo članico)